Аԥснытәи аделегациа Москваҟа амҩа иқәлеит
20:10 05.12.2022 (ирҿыцуп: 20:11 05.12.2022)
© Sputnik / Томас ТхайцукКабинет Министров Абхазии
© Sputnik / Томас Тхайцук
Аиҳабырабжьаратә комиссиа аилатәара иалахәхарц Аԥсни Урыстәылеи рыбжьара асоциал-економикатә усеицураз Аиҳабырабжьаратә комиссиа изаамҭанытәиу аилатәара мҩаԥгахоит ԥхынҷкәын 6 рзы.
АҞӘА, ԥхынҷкәын 5 - Sputnik. Аԥыза-министр Александар Анқәаб зхадараҿы дыҟоу Аԥснытәи аделегациа Москваҟа амҩа иқәлеит Аиҳабырабжьаратә комиссиа аилатәара иалахәхарц.
Анқәаб Аԥсни Урыстәылеи рыбжьара асоциал-економикатә усеицураз Аиҳабырабжьаратә комиссиа алахәылацәа алархәны аусутә еилацәажәара мҩаԥигеит ԥхынҷкәын 2 рзы.
Москва аҩ-ганк злацәажәараны иҟоу адокументқәа аус еицрыдулан.
Аԥсни Урыстәылеи рыбжьара асоциал-економикатә усеицураз Аиҳабырабжьаратә комиссиа аилатәарақәа Аԥсни Урыстәылеи рҵакырақәа рҿы инеиҭак-ааиҭакны имҩаԥысуеит. Актәи аилатәра мҩаԥган 2010 шықәса хәажәкырамзазы. Усҟан ирыдыркылеит амеморандум, ишьақәырӷәӷәан аусуратә регламент, анаҩс – Аԥсны асоциал-економикатә ҿиара Акомплекстә план.